open-index/open-wikipedia-markdown huggingface dataset:
Laura Welch Bush

**Laura Lane Bush** (tidligere **Welch**; født 4. november 1946 i Midland i Texas) er hustru til USAs president George W. Bush siden 5. november 1977. Paret har tvillingdøtrene Barbara og Jenna Bush, født i 1981. Laura Bush var USAs førstedame fra 2001 til 2009, da George W. Bush var president, og var en av de mest populære førstedamene gjennom tidene.

Som syttenåring unnlot hun å stoppe ved et stoppskilt, hvilket førte til en jevngammel bekjents død. Hun ble ikke tiltalt.

Hun er utdannet bibliotekar, men har også jobbet som lærer.

## Referanser


## Eksterne lenker
* 
* 
*
Estetisk salighet

***Estetisk salighet*** er en essaysamling av Stig Sæterbakken. Den kom ut i 1994 og er en oppsummering av fem års essayistisk virksomhet. Her er både tidligere publiserte og nyskrevne tekster om blant annet Anthony Burgess' *A clockwork orange*, Laurence Sternes *Tristram Shandy*, Witold Gombrowicz' *Ferdydurke*, Julio Cortázars *Rayuela*, Octave Mirbeaus *Torturhagen*, Lars von Triers Europa-trilogi og Robert Harmons action-thriller *The hitcher*, verker av billedkunstnerne Per Inge Bjørlo og Jeff Koons, samt en brevveksling med Jan Kjærstad om Bret Easton Ellis' *American Psycho*.

## Eksterne lenker
* Les utgaven fra 1994 hos Nasjonalbiblioteket.
Louis Mountbatten, 1. marki av Milford Haven

**Louis Alexander Mountbatten, 1. marki av Milford Haven**, opprinnelig **prins Ludwig Alexander av Battenberg** (født 24. mai 1854 i Graz i Østerrike, død 11. september 1921 i London) var en hessisk prins og senere britisk admiral som tjenestegjorde som First Sea Lord 1912–1914.

## Liv og virke
### Bakgrunn
Han var eldste sønn av prins Alexander av Hessen-Darmstadt (1823−1888) og grevinne Julia von Hauke (1825−1895). Ettersom foreldrene var gift i morganatisk ekteskap ble Julia von Hauke ikke medlem av huset Hessen, men ble av sin svoger, storhertug Ludwig III av Hessen-Darmstadt tildelt tittelen grevinne av Battenberg, en tittel som ikke hadde vært i bruk siden 1310. Det samme gjaldt for hennes barn, som dermed ikke hadde arverett til den hessiske tronen. Julia von Hauke ble senere opphøyet i den hessiske fyrstestanden og hennes etterkommere fikk tittelen prins/prinsesse.

Prins Ludwig av Battenberg ble født i Graz i Østerrike, der faren tjenestegjorde som offiser i den østerriksk-ungarske hæren. Han tilbragte barndommen på Schloss Heiligenberg i Hessen. 

### Offiser for England
Under innflytelse av sine slektninger Alice av Storbritannia og hennes bror Alfred av Sachsen-Coburg-Gotha, hertug av Edinburgh, to barn av dronning Victoria av Storbritannia, trådte prins Battenberg i en alder av 17 år i britisk tjeneste som sjøoffiser.

Prins Ludwig av Battenberg giftet seg 30. april 1884 i Darmstadt med sin kusine, prinsesse Viktoria av Hessen-Darmstadt. Hun var datter av storhertug Ludwig IV av Hessen-Darmstadt og prinsesse Alice av Storbritannia og dermed barnebarn av dronning Victoria av Storbritannia.

I 1912 ble han utnevnt til First Sea Lord, som var den høyeste stilling i Royal Navy. Han trådte imidtertid tilbake allerede i oktober 1914 kort etter første verdenskrigs utbrudd. Bakgrunnen var hans bakgrunn og de sterke antityske følelser som oppstod ved krigsutbruddet i den britiske almenhet.

Battenberg-familien i Storbritannia oversatte familienavnet til Mountbatten i 1917, i forbindelse med første verdenskrig.

Mountbatten var ridder storkors av Order of the Bath, ridder storkors av Royal Victorian Order og ridder kommandør av Sankt Mikaels og Sankt Georgs orden. Han var medlem av Det kongelige råd.

## Referanser


## Litteratur
* Eckhart G. Franz: *Das Haus Hessen*. Kohlhammer, Stuttgart 2005, ISBN 3-17-018919-0

## Eksterne lenker
* 
*
Eirik Øwre Thorshaug

**Eirik Øwre Thorshaug** (født 1976) er en tidligere, norsk politiker (Ap) som var statssekretær og politisk rådgiver i Jens Stoltenbergs andre regjering.

## Utdanning
Thorshaug har en bachelorgrad i statsvitenskap med fokus på internasjonal politikk, Midtøsten- og Nord-Afrika kunnskap og internasjonale relasjoner i Sørøst-Asia fra Norges teknisk-naturvitenskapelige universitet (NTNU), University of Queensland, og Universitetet i Oslo. Han har en mastergrad i internasjonal sikkerhetspolitikk fra Universitetet i Oslo med fokus på terrorisme og forebygging av voldelig ekstremisme.

## Politisk karriere
Han er fra industristedet Hommelvik i Sør-Trøndelag og ble aktiv i politikk i Hommelvik Arbeiderungdomslag (AUL) i slutten av 1980-årene, der han ble leder av lokallaget som i 1992 igjen meldte seg inn Arbeidernes ungdomsfylking (AUF). Han var fylkesleder i Sør-Trøndelag AUF 1996–1999. Han jobbet som internasjonal sekretær ved AUFs hovedkontor på Youngstorget 1998–2001. Thorshaug ble valgt som nestleder i AUF i perioden 2002–2004, da han blant annet ledet AUFs mannsrolleutvalg.

Fra 2004 jobbet han som politisk rådgiver for Arbeiderpartiets stortingsgruppe, i Stortingets justiskomite. I februar 2007 ble han ansatt som politisk rådgiver for justisminister Knut Storberget i Justis- og politidepartementet.

6. januar 2011 ble Eirik Øwre Thorshaug konstituert som statssekretær i perioden statsråden hadde pappapermisjon og Trond Giske var fungerende justisminister. Etter 22. juli 2011 ble Thorshaug departementskonstituert som statssekretær ut året med ansvar for departementets politiske oppfølging av angrepene mot regjeringskvartalet og Utøya. Thorshaug ble utnevnt til statssekretær i Justis- og beredskapsdepartementet den 16. desember 2011, og hadde dette vervet frem til 7. september 2012.

Thorshaug var statssekretær i Forsvarsdepartementet fra 21. september 2012 til regjeringsskiftet etter stortingsvalget i 2013. 

## Senere arbeid
Han har siden 2015 jobbet i Telenor, der han startet som direktør for myndighetskontakt i Telenor Norge og senere var leder for samfunnsansvar og bærekraft samme sted. Thorshaug har senere vært leder for Public and Regulatory Affairs i Skandinavia og senere i Europa i Telenorkonsernet. Han er siden 2023 styreleder i Utsyn – senter for sikkerhet og totalforsvar. Thorshaug er i dag Vice President Public Affairs - sikkerhet i Telenor. 

## Familie
Thorshaug er gift med Mina Gerhardsen.

## Referanser


## Eksterne lenker
* 
* 
*  Eirik Øwre Thorshaugs CV
*  Pressemelding fra JPD om konstituering som statssekretær
Adolphus Cambridge

**Adolphus Cambridge**, 1. marki av Cambridge, (fullt navn: Adolphus Charles Alexander Albert Edward George Philip Louis Ladislaus, født **prins Adolphus av Teck** og senere **hertugen av Teck**, født 13. august 1868, død 23. oktober 1927) var et medlem av den britiske kongefamilien og yngre bror til Dronning Mary, gemalinnen til Kong Georg V. I 1900 tok han over for sin far som hertug av Teck i Württemberg. Han gav slipp på sine tyske titler i 1917 for å bli marki av Cambridge.

Han var ridder storkors av Order of the Bath, ridder storkors av Royal Victorian Order og følgesvenn (*Companion*) av Sankt Mikaels og Sankt Georgs orden.

## Referanser


## Eksterne lenker
*
Helena Victoria av Schleswig-Holstein

**Helena Victoria** (tidligere prinsesse Helena Victoria av Schleswig-Holstein; Victoria Louise Sophia Augusta Amelia Helena; født 3. mai 1870, død 13. mars 1948) var et medlem av den britiske kongefamilien. Hennes mor var Helena av Storbritannia, datter av dronning Victoria.

## Referanser


## Eksterne lenker
Michelle Paver

**Michelle Paver** (født 7. september 1960 i Malawi) er en britisk forfatter av bøker for voksne og for barn og ungdom. Hun har mottatt en rekke priser for sitt forfatterskap.

## Liv og virke
Michelle Paver er født i Nyasaland (i dag Malawi) i sentrale eller sørøstlige Afrika. Hennes mor var belgisk fra Flandern og hennes far var sørafrikaner. De drev avisen *Nyasaland Times*. Da hun var tre år gammel bosatte hennes foreldre seg i Wimbledon i England hvor hun senere gikk på skolen The Study and Wimbledon High School. Etter å ha studert biokjemi på Lady Margaret Hall ved Universitetet i Oxford, hvor hun tok en grad av første klasse, ble hun partner i et advokatfirma i London. Hennes fars død i 1996 fikk henne til å ta et sabbatsår hvor hun reiste rundt i Frankrike og Amerika, og hvor hun kom til å skrive sin første bok, *Without Charity*. Hun sa opp fra advokatfirmaet da hun kom tilbake for å konsentrere seg om sitt forfatterskap.

## Ulvebror
*Chronicles of Ancient Darkness*, eller *Ulvebror* på norsk, forteller om Torak, en tenåring uten familie, og om hans venner Renn og Wolf. Hovedfortellingen sirkler om Torak og hans søken etter å beseire Sjel-eterne, en gruppe onde trollmenn som vil drepe alt liv i skogen der de bor. Settingen er i et forhistorisk Nord-Europa i steinalderen, neolittisk tid.

Den første boken i serien, *Wolf Brother* ble utgitt i 2004 og som en helhet har bøkene solgt mer enn 1 millioner eksemplarer i Storbritannia. Den sjette boken i serien, *Ghost Hunter*, vant Guardian Prize for barne- og ungdomslitteratur i 2010. Regissøren Ridley Scott har opsjon på filmatisering av serien.

## Bibliografi
### Frittstående romaner for voksne
* *Without charity* – 2000 
* *A place in the hills* – 2001
* *Dark matter* – spenningsroman fra Svalbard 2010 *(Mørketid)*
* *Thin air* – 2016 *(Høydeskrekk)*
* *Wakenhyrst* – 2019

### Daughters of Eden-trilogien
* *The shadow catcher* – 2002
* *Fever hill* – 2004
* *The serpent's tooth* – 2005

### Chronicles of Ancient Darkness/Ulvebror-serien
* *Wolf brother* – 2005 *(Ulvebror) *
* *Spirit walker* – 2006 *(Åndevandrer)*
* *Soul eater* – 2007 *(Sjel-eter)*
* *Outcast* – 2007 *(Utstøtt)*
* *Oath breaker* – 2008 *(Løftebryter)*
* *Ghost Hunter* – 2009 *(Spøkelsesjeger)*
* *Viper's daughter* – 2020

### Gods and Warriors-serien
* *Gods and warriors* – 2012 (Kun førsteutgaven kom med denne tittelen) /*The Outsiders* – 2013
* *The burning shadow* – 2013
* *Eye of the falcon* – 2014
* *The crocodile tomb* – 2015
* *Warrior bronze* – 2016

## Priser og utmerkelser (utvalg)

## Referanser


## Eksterne lenker
* 
* 
* 
*  «Queen of the Stone Age», artikkel i *[[The Guardian]]*
Ernst August, kronprins av Hannover

**Ernst August, kronprins av Hannover** (født Ernst August Wilhelm Adolf Georg Friedrich 21. september 1845, død 14. november 1923), også kjent som Ernst August av Hannover, prins av Storbritannia og Irland, prins og senere kronprins av Hannover, hertug av Braunschweig-Lüneburg, 3. hertug av Cumberland og Teviotdale og jarl av Armagh, var det eldste barnet og eneste sønn av kong Georg V av Hannover og hans kone, Marie av Sachsen-Altenburg, og den siste kronprinsen i Kongeriket Hannover. Hannover ble annektert av Preussen i 1866. Han var eldste mannlige etterkommer etter kong Georg III av Storbritannia. 

Under første verdenskrig ble han og hans familie fratatt sine britiske titler og æresbevisninger. Hans etterkommere har rett til å få familiens britiske titler gjenopprettet dersom de gir avkall på sine tyske titler, men de har ikke gjort dette.

Ernst August var gift med Thyra, datter av Christian IX av Danmark.

## Referanser


## Eksterne lenker
* 
*
Colton James

**Colton James** (født 22. februar 1988) er en amerikansk skuespiller. Han spilte Alex i *[[Still Standing]]* og T-bone i *[[Den syvende himmel]]* fra 2006–2007. Han har i tillegg hatt en rekke gjesteroller, blant annet i *[[Judging Amy]]* og *[[Without A Trace]]*. 

## Eksterne lenker
*
Abdoulaye Faye

**Abdoulaye Diagne-Faye** (født 26. februar 1978 i Dakar) er en senegalesisk fotballspiller som for øyeblikket er kontraktsløs etter å ha spilt for den engelske klubben Hull City frem til våren 2014. Han kan benyttes både som forsvarer og defensiv midtbanespiller.

## Spillerkarriere
Faye startet karrieren sin i den senegalesiske klubben ASEC Ndiambour, før han forlot dem til fordel for Jeanne d'Arc. Etter dette ble han kjøpt opp av den franske Ligue 1-klubben Lens i juli 2002. Her spilte han blant annet med sin landsmann Papa Bouba Diop. Faye har spilt flere landskamper for  og scoret ett mål.

Den 15. august 2007 trykket flere aviser at Faye var på vei til Newcastle United for rundt £2 millioner (ca. 23 millioner kroner). Den 30. august bekreftet Newcastles manager Sam Allardyce at Faye var i Newcastle for sin medisinske test, men at det fortsatt gjenstod noen detaljer med Bolton Wanderers. Helt på tampen av overgangsvinduet, den 31. august 2007, var overgangen i boks, og Faye signerte en treårsavtale med Newcastle United.

Det ble med en sesong i Newcastle for Faye. Den 15. august 2008, på dagen ett år etter at ryktene begynte å gå om at han var på vei fra Bolton Wanderers til Newcastle United, ble han klar for nyopprykkede Stoke City i Premier League. Overgangssummen lå på cirka £2,25 millioner, og han skrev under på en treårskontrakt.

## Referanser


## Eksterne lenker
*
Rykkjem

**Rykkjem** er et ferjeleie i Sunndal kommune på Nordmøre som ligger på sørsiden av Stangvikfjorden. Rykkjem ligger mellom Neslandet og Ålvundfjorden. Rykkjem er en del av ferjesambandet Kvanne–Rykkjem og en overfart med ferja tar omtrent ti minutter til Kvanne i Surnadal kommune. De fleste uttaler stedsnavnet som Røkkum i stedet for Rykkjem, da Røkkum er navnet på gården som ligger over ferjeleiet.


Ferjesambandet Kvanne–Rykkjem over Stangvikfjorden RYKKJEM Sunndal fergekai fergested fergeleie Møre og Romsdal 2024-09-13 MF Stangvikfjord Ferry service dock waiting cars boards signs NORWAY IMG 9964.jpg|Biler venter ved fergekaia på Rykkjem i Sunndal kommune.

Ferjesambandet Kvanne–Rykkjem over Stangvikfjorden RYKKJEM Sunndal fergekai fergested fergeleie Møre og Romsdal 2024-09-13 MF Stangvikfjord Ferry service dock NORWAY IMG 9968.jpg|Ferjesambandet Kvanne–Rykkjem går over Stangvikfjorden.

Ferjesambandet Kvanne–Rykkjem over Stangvikfjorden RYKKJEM Sunndal fergekai fergested fergeleie Møre og Romsdal 2024-09-13 MF Stangvikfjord Ferry service dock NORWAY IMG 9971.jpg|Den elektriske ferja MF «Stangvikfjord» ble bygd ved Havyard Ship Technology i Leirvik 2020.
Arvid Tångberg

**Karl Arvid Tångberg** (1946–2000) var en norsk teolog. Han var professor ved Menighetsfakultetet i Oslo og ekspert på antikkens semittiske språk.

Han studerte først allmenn språkvitenskap ved Universitetet i Oslo. Han ble cand.theol. med innstilling ved Menighetsfakultetet i 1973 og ble dr.theol. ved Universitetet i Oslo i 1984 på en avhandling om de gammeltestamentlige profetenes formaningstale. Han ble fakultetslektor ved Menighetsfakultetet i 1974 og professor i 1992. Han ble også presteordinert i Den norske kirke.

Tångberg var fra 1975 til 1977 redaksjonssekretær i *[[Tidsskrift for teologi og kirke]]*, som var knyttet til Menighetsfakultetet. Han var formann og sekretær for Norsk Gammeltestamentlig Selskap og formann i Collegium Judaicum, formann i Oslo og Akershus krets av Den norske Israelsmisjon og formann i For Bibel og Bekjennelse.
 
Tångberg skrev, ved siden av sin vitenskapelige produksjon, også for et mer allment publikum, blant annet i boken *Kjærlighetens formørkelse: Homoseksualitet og partnerskapsloven* (1994). 

## Referanser
Walter Becker

**Walter Becker** (født 20. februar 1950 i Queens i New York City, død 3. september 2017 på Maui på Hawaii) var en amerikansk bassist, gitarist, låtskriver og produsent, mest kjent som medlem av bandet Steely Dan.

## Samarbeidet med Donald Fagen
Becker ble god venn med Donald Fagen da de begge gikk på Bard College i New York i slutten av 1960-årene. Begge var en kort tid med i Jay & The Americans til de ble låtskrivere for plateselskapet ABC Records i Los Angeles i begynnelsen av 1970-årene. Før det hadde de skrevet et antall låter i Brill Building i New York. 

Sommeren 1972 startet Becker, sammen med Fagen og andre musikere, gruppen Steely Dan, som de hadde stor suksess med fram til 1980. 1981 avbrøt Becker og Fagen sitt samarbeid, men startet Steely Dan igjen i midten av 1990-årene.
 
## Til Hawaii
Deretter flyttet Becker til Hawaii, og etablerte seg som produsent for flere amerikanske artister. Han produserte også Fagens soloalbum, og debuterte selv som soloartist i 1994. 

Han døde av en aggressiv variant av spiserørskreft bare fire måneder etter at den ble oppdaget.

## Diskografi
*se også [[Steely Dan#Diskografi|diskografi med Steely Dan]]*
* 2008 *Circus Money* 
* 1994 *11 Tracks of Wack* 

## Referanser


## Eksterne lenker
* 
* 
*
Ford Focus

**Ford Focus** er en bilmodell fra bilprodusenten Ford, som har vært i produksjon siden 1998. Focus finnes i flere utførelser, blant annet som firedørs sedan, femdørs kombi og tredørs coupé, og produseres på Fords fabrikker i Taiwan, Russland, Argentina, Mexico, Tyskland, Spania og USA. Ford Focus vant prisen Årets Bil i Europa i 1999.

Modellen finnes med både bensin- og dieselmotorer, samt som *FFV* (**F**lexi**F**uel **V**ehicle) som kan kjøres på enten bensin, E85, eller en kombinasjon av disse.
NWA North American Heavyweight Championship (Amarillo-versjonen)

**Amarillo-versjonen av [[NWA North American Heavyweight Championship]]** var hovedtittelen i National Wrestling Alliances Amarillo, Texas-territorium, NWA Western States Sports. Beltet eksisterte fra 1957 til 1969.

## Tittelhistorie
*

## Se også
*National Wrestling Alliance

## Referanser


## Eksterne lenker
* Wrestling-Titles.com
Surat

**Surat** (gujarati ) er en by i India. Byen ligger i delstaten Gujarat, 20 km fra utløpet til Khambbhatbukta. Byen ligger ved floden Tapti og het tidligere **Suryapur**, som betyr *solby*.

I 2005 hadde byen  innbyggere. Surat har en del handel, tekstil- og næringsmiddelindustri. Byen har også mye gull- og sølvhåndverk. Surat var Indias viktigste handelsby på 1600-tallet. 

Byen hadde eksport at klær, tekstiler og gull, og er fortsatt kjent for sin produksjon av tepper, tekstiler, gull- og sølvprodukter.

## Historie
Byen ble erobret i 1194 av Qutb ad-Din Aybak, delhisultanatets grunblegger. I 1373 ble byen plyndret av sultanens styrker. Surat ble så erobret av portugiserne i1512, som plyndret og brente byen til grunnen. Det britiske ostindiske kompani etablerte seg i Surat i 1612, og byenvar kompaniets høykvarter i India frem til 1687. I 1671 ble byen plyndret på nytt, den gangen av Shivaji.

Rollen som ledende havneby gikk tapt på 1800-tallet til Bombay. Byen er i dag et internasjonalt sentrum for diamanthandel, der et antall jainfamilier dominerer.

## Litteratur
* Ashin Das Gupta: *The World of the Indian Ocean Merchant. 1500-1800. Collected Essays of Ashin Das Gupta, compiled by Uma Das Gupta. With an introduction by Sanjay Subrahmanyam.* Oxford 2001.
* Murari Kumar Jha: *The Mughals, Merchants and the European Companies in the 17th century Surat*. I: *Asia Europe Journal* 3, 2005, S. 269–283.

## Eksterne lenker
*
Ahmed Al Maktoum

**Ahmed Al Maktoum** (født 31. desember 1963) er en sportsskytter fra De forente arabiske emirater. I Sommer-OL 2004 i Athen vant han olympisk gull i dobbeltrap, og gullmedaljen var landets aller første OL-gull gjennom tidene. I tillegg ble han nummer fire i Trap. Al Maktoum har drevet med jakt siden barndommen, men det var først i en alder av 34 han begynte med skyting som sport. Han har tidligere vært nasjonal mester i squash.

## Referanser


## Eksterne lenker
*
Gabriel Lende

**Gabriel Lende** (født 8. august 1896 på Nærbø, død 5. mai 1977) var en legemisjonær tilknyttet Det norsk-lutherske Kinamissionsforbund. Han var misjonslege i Kina 1929-1946, og deretter i Etiopia 1949-1953. I denne tiden var han også tilsynsmann for feltet. 

Kona Dagmar Lende (1912-1978) var utdannet sykepleier. De giftet seg i Kina i 1939, da hun begynte sin misjonærvirksomhet.

## Referanser
FIFAs verdensranking for menn

**FIFAs verdensranking** er en rankingliste for fotballandslag for herrer. Listen vedlikeholdes og oppdateres av FIFA (det internasjonale fotballforbundet) og alle 208 medlemsland er med i rankingen. Det anvendes et poengsystem som er basert på alle landskamper lagene har spilt de siste fire årene, der de nyeste resultatene og viktigste kampene gir mer poeng for å få fram lagenes ranking.

Rankingen ble gjort om etter VM i fotball 2006. Den største endringen er at rankingen er basert på de fire siste årenes kamper istedenfor de åtte siste, som det var tidligere. Det finnes også en rankingliste for kvinnefotball.

## Poengregning
Poengene regnes ut etter:
*Kampresultat
*Kampstatus
*Motstanderens styrke
*Motstanderens region

### Seier, uavgjort eller tap

### Kampstatus
Ulike kamper har ulik status. De viktigste kampene er i Fotball-VM og de minst viktige er vennskaps- og treningskamper.

### Motstanderens styrke
En seier mot et høyt rangert lag er bedre enn en seier mot et lavt rangert lag.

Motstanders\ styrke\  = \frac{200-ranking\ posisjon}{100}

Lag som er rangert som lavere enn 150 får automatisk den laveste poengsummen, 0,50

*Eksempel 1: motstanderlaget er rangert som 8 i verden:
\frac{200-8}{100}=1.92
:motstanderens styrke er 1.92
*Eksempel 2: Motstanderlaget er rangert som 125 i verden:
\frac{200-125}{100}=0.75
:motstanderens styrke er 0.75
*Eksempel 3: motstanderlaget er rangert som 188 i verden:
Hvis laget er dårligere enn nummer 150, blir motstanders styrke automatisk 0,50

### Regional styrke
Hver region får et visst poeng mellom 0,85 og 1,0 avhengig av hvordan lagene fra regionen lyktes i kvalifiseringen til de tre siste VM sluttspillene Etter Fotball-VM 2006 var poengene slik:

Regional\ styrke\ = \frac{Lag\ \mathit{1:s}\ regions\ styrke\ +\ Lag\ \mathit{2:s}\ regions\ styrke}{2}

### Data
Kamper fra de siste 48 månedene inngår i rankingen, men kamper som har blitt spilt nylig får bedre poeng enn eldre kamper.

Et lag må spille minst 5 kamper per år for å delta i rankingen

### Rankingformel
Rankingpoeng\ =\ 100(Resultatpoeng\ \times\ Kampstatus\ \times\ Motstanders\ styrke\ \times\ Regional\ styrke\  \times\ Dato )

### Eksempel
I dette eksempel anvendes oppdiktede lag og regioner
* Amplistan er rangert som 2. i verden og er medlem i regionen XYZ (regionalpoeng 1,0)
* Bestrudia er rangert som 188. i verden og medlem i regionen ABC (regionalpoeng 0.88);
* Conesto er rangert som 39. i verden og medlem i regionen QRS (regionalpoeng 0.98);
* Delphiz er rangert som 30. i verden og medlem i regionen HIJ (regionalpoeng 0.94).

En vennskapskamp spilles mellom Amplistan og Bestrudia. Amplistan vinner med 2-1

Bestrudia får ingen rankingpoeng da de tapte kampen. Alle faktorer multipliseres med 0

Ampilstans 141 poeng regnes ut slik
*3 poeng for seier
*multiplisert med 1,0 for kampstatusen (vennskapskamp)
*multiplisert med 0,5 for motstanders styrke. (Bestrudia er ranket som 188 så minimum 0,5 anvendes)
*multiplisert med 0,94 for regional styrke (gjennomsnittet for begge lag)
*multiplisert med 100

Flere eksempel:

## Referanser


## Eksterne lenker
*
University of Edinburgh

**University of Edinburgh** (skotsk-gælisk: **Oilthigh Dhùn Èideann**) ble grunnlagt i 1582. Det ligger, som navnet forteller, i Edinburgh i Skottland. Det er det sjette eldste universitetet på De britiske øyer. Universitetet er blant de største i Storbritannia og spilte en viktig rolle i dannelsen av byens rykte som en intellektuell hovedstad i opplysningstiden samt ga den dets kallenavn, «Nordens Athen». 
Blant alumniene finnes ni nobelprisvinneer.

Universitet har plassert seg innenfor topp 25 på flere internasjonale rangeringer.

## Historie

Grunnleggingen av universitetet tilskrives Biskop Robert Reid ved St. Magnuskatedralen i Kirkwall på Orknøyene. Etter hans død i 1558 donerte han en formue som var tilstrekkelig for å begynne byggingen. Universitetet ble oppdrettet med et royal charter av Jakob VI i 1582 og ble det fjerde skotske universitetet, til tross for at det langt mer folkerike England bare hadde to.

## Rangering

### QS World University Rankings
QS World University Ranking Supplement :
2013: 17. beste i verden og 7. beste i Europa. 
2012: 21. beste i verden og 6. beste i Europa. 
2011: 20. beste i verden og 6. beste i Europa. 

### Times Higher Education Supplement
Times Higher Education Supplement World University Rankings kåret i 2007 University of Edinburgh som følgende:
* 5.-plass i Europa
* 5.-plass i Storbritannia
* 23.-plass i verden

Times Higher Education Supplement [THES] World University Rankings kåret i 2008 University of Edinburgh som følgende:
* 6.-plass i Europa
* 6.-plass i Storbritannia
* 23.-plass i verden

Times Higher Education Supplement [THES] World University Rankings kåret i 2009 University of Edinburgh som følgende:
* 5.-plass i Europa
* 5.-plass i Storbritannia
* 20.-plass i verden

### The Guardian University Guide
The Guardian University Guide 2008, en nasjonal kåring, rangerte de forskjellige disiplinene i University of Edinburgh som følgende:

* 7.-plass i Storbritannia generelt
* 1.-plass i informatikk
* 1.-plass i fysikk
* 2.-plass i medisin 
* 2.-plass i Storbritannia for veterinærmedisin

## Referanser


## Eksterne lenker
*
Tonya Harding

**Tonya Maxine Harding** (født 12. november 1970) er en amerikansk tidligere kunstløper som deltok i de olympiske vinterleker 1992 i Albertville og 1994 i Lillehammer.

Hun kom på andreplass i verdensmesterskapet i 1991 og på fjerdeplass i de olympiske vinterlekene i Albertville i 1992. Hun var den første kvinnen i USA, og den andre i verden, som fremførte en trippel axel under et mesterskap. Hun fikk sitt store gjennombrudd i 1991.

Harding ble internasjonalt kjent i 1994 på grunn av et kontrovers mellom henne og kunstløpersken Nancy Kerrigan, der Harding like før OL på Lillehammer medvirket til å leie inn folk for å skade rivalen Nancy Kerrigan med en jernstang. 

Under OL i 1994, klarte hun nesten ikke å vise seg på isen tidsnok da hennes navn ble ropt opp for friprogrammet, fordi hun var desperat etter å få å byttet ut en ødelagt skøyteskolisse. Den nye skolissen viste seg å være for kort til å fullt ut snøre på skøyteskoen, og etter å ha misset på åpningshoppet i programmet så avbrøt hun dette gråtende, og måtte igjen spørre dommeren om tillatelse til å finne et nytt snøre. Hun fikk utsatt sitt friprogram, og gjennomførte sitt program etter å ha fått utsatt sin starttid til fire løpere senere. Hun ble til slutt nummer sju i selve friprogrammet og sammenlagt nummer åtte etter en tiendeplass i kortprogrammet.

Hun har etter millenniumskiftet vært aktiv som bokser og deltatt i flere mesterskap.

## VM-medaljer
* VM 1991 –  Sølv i kunstløp, single damer

## Selvbiografi
* *The Tonya Tapes* - 2008.

## Referanser


## Eksterne lenker
* 
*  www.tonyaharding.org  Uoffisielle sider og forum
*  “I’m a Magnet for Idiots” Intervju fra februar 2009 på www.hossli.com kan også leses på tysk.
*
Polarsirkelen videregående skole, studiested Kongsvegen

**Polarsirkelen videregående skole, studiested Kongsvegen** er en avdeling av Polarsirkelen videregående skole. Studiestedet befinner seg i Kongsvegen 50 i Mo i Rana, i Rana kommune på Helgeland i Nordland. Skolen ble opprettet i 1955 under navnet **Rana Yrkesskole**. I 1990 skiftet den navn til **Kongsvegen videregående skole**. I 2007 fikk den sitt nåværende navn, ved en sammenslåing av de tre videregående skolene i Rana.

Studiestedet tilbyr undervisning i elektrofag, restaurant- og matfag, teknikk og industriell produksjon.


Fil:Kongsvegen vg skole A.JPG
Fil:Kongsvegen vg skole B.JPG


Skolen har vært en viktig aktør i lokalsamfunnet i over 50 år. Den har sentral beliggenhet i byen og er lett tilgjengelig fra E6.

Den 1. august 2007 ble skolen en avdeling av Polarsirkelen videregående skole sammen med Moheia videregående skole og Mjølan videregående skole. Siv Lysvold, tidligere rektor ved Moheia videregående skole, ble da rektor for alle tre skolene.

Den 27. januar 2012 foreslo Fylkesrådet i Nordland å samlokalisere de tre studiestedene på ét sted, og  24. oktober 2012 vedtok Rana kommune og Nordland fylkeskommune at samlokaliseringen blir på Mjølan. Vedtaket skapte strid, og enkelte elever markerte sin motstand ved å droppe første skoledag i 2014 i protest. Samlokaliseringen vil finne sted i 2017.

## Rektorer
* −2007: Dag Oddvin Sætran

## Referanser


## Litteratur
* Bjørn Oddvang: *Fra metall til soft ware. Tilbakeblikk på 50 år ved Rana Yrkeskole og Kongsvegen videregående skole*, Kongsvegen videregående skole, 22. august 2005, ISBN 82-303-0522-6

## Eksterne lenker
*
Type

**Type** kan referere til:

* Aritet (matematikk), det antall argumenter en funksjon tar
* Datatype, en samling verdier som brukes i databehandling
* Idealtype (samfunnsvitenskap), en begrepsmessig rendyrkning av trekk som gir et fenomen dets karakteristika
* Individer, spesielt menneskelige, ofte mannlige
* Rase, en kategori brukt i den biologiske systematikken
* Skrifttype, utseendet til et sett av bokstaver og tegn
* Sort, en kategori brukt i den biologiske systematikken
* Type (biologi), grunnlaget for beskrivelsen av et biologisk takson
* Type (Pokémon), klassifisering av skapninger i Pokémon-franchisen
## Referanser
Manfred Kurzer

**Manfred Kurzer** (født 10. januar 1970 i Berlin) er en tysk sportsskytter. Han har en olympisk gullmedalje og to verdensmesterskap i 10 m viltmål.

Kurzer begynte med skyting i en alder av 14 år, og feiret sin første internasjonale triumf da han ble verdensmester i Moskva i 1990. Han gjentok bedriften 4 år senere i Milano. Han satte verdensrekord under et verdenscupstevne i Zürich i 1998, og under Sommer-OL 2004 i Athen ble han olympisk mester. Han satte ny verdensrekord i den innledende skytingen med 590 poeng. Kurzer er tilknyttet det tyske forsvaret som såkalt *sportssoldat* og bor i Frankfurt an der Oder.

Han er tildelt Brandenburgs fortjenstorden.

## Eksterne lenker
*
Michele Bartoli

**Michele Bartoli** (født 27. mai 1970 i Pisa, Italia) er en tidligere italiensk proffsyklist. Han var proff fra 1992 til 2004.

Bartoli er ansett som en av de mest komplette klassikersyklistene de siste årene. Han vant brosteinsritt som Flandern rundt og Omloop "Het Volk" og kuperte ritt som Liège-Bastogne-Liège (1997 og 1998), Züri-Metzgete (1998), Flèche Wallonne (1999) og Amstel Gold Race (2002). Han vant også Lombardiet rundt (2002 og 2003). Ett unntak fra hans seierliste er at han aldri lykkes i å bli verdensmester tross flere forsøk, men han fikk bronse i 1996 og 1998. I 2004 la han opp på grunn av manglende motivasjon.

Bartoli var blant de trettitalls profesjonelle syklister som ble navngitt som klienter av dopinglegen Eufemiano Fuentes.

## Referanser


## Eksterne lenker
*
Alarmen går

***Alarmen går*** er et norsk dokumentarisk TV-program som gikk på TV3 fra 1993 til 1995. Programmet hadde som formål å rekonstruere diverse ulykker og redningsaksjoner i Skandinavia, og inneholdt også enkelte autentiske opptak. Arne Daniel Skalmeraas var produsent for serien, mens brannmannen Rolf Sverre Nordberg var programleder.

Programmet hadde flere likhetstrekk med *[[Øyeblikkelig hjelp 911]]*. *Alarmen går* var derimot en skandinavisk versjon. Serien hadde også likhetstrekk med amerikansk virkelighets-TV av typen «*Helter i hverdagen*», «*Kriminelt*» osv.

Serien ble en seersuksess.

## Referanser
Angel Vales

**Angel Vales** (født 1967) er en spansk fotballtrener som arbeider i Liverpool FC.

Vales kom til Liverpool sommeren 2007 som sjef for den tekniske analysen i klubben. Han er også reservelagstrener for de røde. Han har en doktorgrad i sportsvitenskap som han tok i 1991. Han har tidligere vært ansatt i CD Orense og Tenerife i Spania, og Chaves i Portugal.
Don Howe

**Donald «Don» Howe** (født 12. oktober 1935 i Wolverhampton, død 23. desember 2015) var en engelsk fotballspiller som senere ble en høyt respektert trener og manager.

## Spillerkarriere
Howe tilbrakte det meste av sin aktive karriere hos West Bromwich Albion. Han kom til klubben i 1952, og debuterte i 1955. Som sideback så spilte han nesten 350 kamper i løpet av 12 år for «the Baggies», han ble også fast på det engelske landslaget der han var med på sluttspillet i VM 1958 og spilte totalt 23 internasjonale kamper.

Han ble signert av Billy Wrights Arsenal i 1964, men han fikk brudd i benet i en kamp mot Blackpool FC, og ble aldri bra nok til å komme tilbake på førstelaget. Han gav seg som aktiv og ble trener på Arsenals reservelag under Bertie Mee, for så å rykke opp til førstelagstrener etter at Dave Sexton forlot klubben i 1968. Arsenal vant «the Double» i 1971 og Howe var en viktig brikke i den triumfen, men han forlot snart klubben for å bli manager i West Bromwich Albion.

## Trenerkarriere
Perioden i WBA war ikke suksessfull, og klubben rykket ned til andre divisjon i 1973. Howe ble trente deretter Galatasaray og Leeds United, før han i 1977 ble hovedtrener i Arsenal under manager Terry Neill. Han ble også en del av trenerstaben på det engelske landslaget.

Etter at Neill fikk sparken som manager 3. desember 1983, så tok Howe over som manager. På tross av at han brakte inn unge spillere som Tony Adams, Davis Rocastle og Niall Quinn, oppnådde ikke klubben bedre plasseringer enn nummer 6 og 7 i ligaen. Etter bare to år i jobben trakk Howe seg  22. mars 1986 kort tid etter Arsenals kamp mot Coventry City, etter at ryktene begynte å sirkulere om at styret ønsket å erstatte han med Terry Venables. Til slutt var det George Graham som etterfulgte han.

Howe kom senere til Wimbledon som assistenten til Bobby Gould, der han hjalp til med å lede "the Dons" til sin berømt seier i FA-cupen mot Liverpool. Howe var også i kortere perioder manager for QPR mellom 1989 og 1991, og i Coventry City (midlertidig manager) i 1992. Howe begav seg også inn i journalismen og kringkastingen, der var ekspertkommentator i Channel 4 sin dekning av Serie A i Italia.

Howe returnerte som trener for England under Terry Venables managertid midt på 1990-tallet (inkludert Euro 96, og returnerte  til Arsenal en siste gang i 1997 som trener for ungdomslaget. Han gav seg som trener i 2003, men han han bidro senere av og til som ekspertkommentator for BBC Sport sin nettside. Han hadde også en regelmessig spalte i det offisielle Arsenal magasinet, og i en alder av 71 drev han fremdeles treningsprogram for ungdom over hele Storbritannia.

## Referanser


## Eksterne lenker
*
Michael Ancram

**Michael Ancram**, 13. marki av Lothian, (1945–2024) var en britisk konservativ politiker som representerte valgkretsen Devizes fra 1992. Før dette representerte han henholdsvis Berwickshire & East Lothian og Edinburgh South. Han var med i de konservatives skyggekabinett fra 1997 til 2005. 

Han stilte opp i partiledervalget i 2001, men lyktes ikke å bli valgt. I den avsluttende valgomgangen støttet han Iain Duncan Smith, som vant. Ancram ble partiets nestleder og skyggeutenriksminister. Han fortsatte i disse postene under den påfølgende partilederen Michael Howard. Etter valget 2005 ble han flyttet til posten som skyggeforsvarsminister, men forble partiets nestleder. Han forlot imidlertid skyggekabinettet i oktober samme år, da David Cameron ble valgt til partileder.

Ancram hadde ærestittelen jarl av Ancram fra fødselen til farens død i 2004, da han arvet tittelen marki av Lothian. Som advokat og senere medlem av underhuset foretrakk han å bli titulert kun som Michael Ancram, fremfor med disse titlene. Da House of Lords Act 1999 avskaffet arvelordenes automatiske rett til sete i overhuset kunne han fortsette som medlem av underhuset, noe han gjorde frem til parlamentsvalget i 2010. I november samme år ble han utnevnt til life peer som baron Kerr av Monteviot, som innebar sete i overhuset. Ancram var klansjef for den skotske Kerr-klanen.

Ancram giftet seg med Jane Fitzalan-Howard, datter av 16. hertug av Norfolk, 1975. Ekteparet fikk tre døtre, men ingen sønner, så efter Ancrams død ble hans yngre bror Ralph den 14. marki av Lothian.

## Referanser


## Eksterne lenker
* 
*
Alex Miller

**Alex Miller** (født 4. juli 1949 i Glasgow) er en skotsk fotballtrener og tidligere fotballspiller. Fra 2010 er han sjefstrener i AIK.

Som aktiv fotballspiller spilte Miller for Rangers FC i Skottland fra 1967 til 1982, før han avsluttet karrieren i Hongkong. 

Han har tidligere trent South China, Greenock Morton FC,St. Mirren FC, Hibernian FC og Aberdeen FC, vært assistenttrener i Coventry City FC og talentspeider i Liverpool FC.

## Referanser


## Eksterne lenker
* 
* Profil på Liverpoolfc.tv
Jim Wetherbee

**James Donald «Wexbee» Wetherbee** (født 27. november 1952) er en NASA-astronaut og veteran med syv romferder. Han har logget over 66 dager i verdensrommet totalt. Han pensjonerte seg fra NASA i 2005, etter å ha vært *Commander* på seks av sine ferder, og besøkt både den russiske romstasjonen Mir og Den internasjonale romstasjonen.

## Romferder

## Bilder

Fil:STS-32 crew.jpg|Mannskapet som deltok på STS-32
Fil:Sts-52 crew.jpg|Mannskapet som deltok på STS-52
Fil:Sts-63 crew.jpg|Mannskapet som deltok på STS-63
Fil:STS-86 crew.jpg|Mannskapet som deltok på STS-86
Fil:STS-102 crew.jpg|Mannskapet som deltok på STS-102
Fil:STS-113 crew.jpg|Mannskapet som deltok på STS-113, eksl ISS Ekspedisjon 5 og ISS Ekspedisjon 6 


## Referanser


## Eksterne lenker
* NASA Biography
* Spacefacts biography of Jim Wetherbee
Marija Grozdeva

**Marija Grozdeva** (bulgarsk: Мария Гроздева) (født 23. juni 1972) er en bulgarsk sportsskytter som satser både på 25 m pistol og 10 m luftpistol. Hun har totalt fem OL-medaljer, hvorav to gull. I tillegg har hun hatt suksess i militært VM (CISM) og i ISSF-verdenscupstevner. Hun er verdensrekordholder på 25 m pistol.

Under Sommer-OL 2020 i Tokyo som ble arrangert i 2021, ble hun nummer 43 i 10 meter luftpistol.

## Referanser


## Eksterne lenker
* 
* Profil på London2012.com
Steve Burtenshaw

**Steve Burtenshaw** (1935–2022) var en engelsk fotballspiller og manager.

Burtenshaw var en «klubb-mann» som spiller, der han spilte over to hundre kamper for Brighton & Hove Albion FC mellom 1952 og 1966. Etter sin aktive karriere ble han trener i Brighton, og en av de spillerne som han tok under sine vinger var Howard Wilkinson, som senere som manager skulle lede Leeds til ligatittelen.

Burtenshaw kom til Arsenal som trener i 1971, der han erstattet Don Howe som gikk til WBA. Burtenshaw ble i klubben i to år før han sluttet, på tross av at klubben nådde en FA-cup-finale og kom på andreplass i ligaen.

Kort tid senere tok han over som manager i Sheffield Wednesday, og var der i to år. Senere ble han trener i Everton, og tok midlertidig over som manager i tre kamper i januar 1977 (etter at Billy Bingham fikk sparken). Deretter var han manager i Queens Park Rangers fra 1978 til 1979.

Burtenshaw returnerte senere til Arsenal som trener og talentspeider, og var midlertidig manager mellom mars og mai 1986, etter at Don Howe forlot klubben. Arsenal kom på sjuendeplass den sesongen, og han fortsatte som trener i klubben etter at George Graham ble utnevnt som manager sommeren samme året. Hans tid i klubben ble overskygget av innrømmelsen av å ha tatt i mot penger i sammenheng med signeringen av John Jensen. Den samme skandalen førte til at George Grahan fikk sparken som manager i Arsenal. Burtenshaw fikk en bot på £ 10&nbsp;000 av den engelske FA.

Etter at han forlot Arsenal sammen med Bruce Rioch i 1996, ble Burtenshaw sjefsspeider i QPR under Rioch, og på tross av et mindre slag i 2001, var han speider i Manchester City under manager Kevin Keegan, før han pensjonerte seg.

## Referanser


## Eksterne lenker
*
Pen y Fan

**Pen y Fan** er det høyeste fjellet i det sørlige Wales. Det ligger i Brecon Beacons, og har en topp som når 886 meter over havet. Det er også den høyeste britiske toppen sør for Snowdonia. 500&nbsp;m vest for den ligger den subsidiære toppen **Corn Du**.

Toppen ligger på en rygg som strekker seg fra reservoaret i Talybont-on-Usk til A470.  Vest for Corn Du går terrenget slakt nedover til Storey Arms ved A470. Mot øst stuper ryggen bratt ned til et pass som forbinder Pen y Fan med Cribyn. Fra Corn Du går det en slak rygg sørover til Merthyr Tydfil. 

Et betydelig antall uerfarne klatrere har mistet livet på fjellet på grunn av raskt vekslende værforhold. Fjellet brukes også i treningen av britiske spesialstyrker, spesielt i forbindelse med utmarsjen «Fan Dance» under utvelgelsen til Special Air Service. Også blant soldatene har det vært flere dødsfall. Pen y Fan regnes derfor av mange som den farligste toppen i Wales, selv om selve klatringen ikke er spesielt teknisk krevende. 

Fjellet består hovedsakelig av glasiær Old Red Sandstone. 

Toppen er klassifisert som en marilyn, hewitt og nuttall. 

## Referanser
Giro d’Italia 2004

Den 87. utgaven av sykkelrittet **[[Giro d'Italia]]** ble arrangert over 20 etapper i tidsrommet 8. – 30. mai 2004.

Damiano Cunego (22 år) vant overraskende rittet sammenlagt. Han skulle opprinnelig være hjelperytter for tittelforsvarer Gilberto Simoni. Alessandro Petacchi vant hele ni etapper, og poengtrøya, mens Fabian Wegmann noe overraskende tok klatretrøya.
 
## Etappene

## Endelig resultatliste
### [[Rosa trøye (Giro d'Italia)|Sammenlagt – ''maglia rosa'']]

### [[Klatretrøya (Giro d'Italia)|Klatretrøya – ''maglia verde'']]

### [[Poengtrøya (Giro d'Italia)|Poengtrøya – ''maglia ciclamino'']]

## Eksterne lenker
*
Venusberg

**Venusberg** er den norske betegnelsen for det fremspringende, hårbekledte partiet mellom den nedre maveregionen og kjønnsorganene, ovenfor den såkalte skambuen hos kvinner. Det oppstår på grunn av skambenets posisjon og fettlaget utenpå. Den latinske betegnelsen *mons pubis* er kjønnsnøytral og kan dermed brukes på alle, mens betegnelsen *mons veneris* derimot kun blir brukt for kvinner.

Venus var den romerske kjærlighetsgudinnen og symboliserete også skjønnhet.

## Eksterne lenker
*
Agurkslekta

* agurk (*Cucumis sativus*)
* *[[Cucumis aculeatus]]*
* *[[Cucumis africanus]]*
* *[[Cucumis anguria]]*
* *[[Cucumis baladensis]]*
* *[[Cucumis canoxyi]]*
* *[[Cucumis carolinus]]*
* *[[Cucumis dipsaceus]]*
* *[[Cucumis diniae]]*
* *[[Cucumis ficifolius]]*
* *[[Cucumis globosus]]*
* *[[Cucumis hastatus]]*
* *[[Cucumis heptadactylus]]*
* *[[Cucumis hirsutus]]*
* *[[Cucumis humifructus]]*
* *[[Cucumis hystrix]]*
* *[[Cucumis hytivus]]*
* *[[Cucumis insignis]]*
* *[[Cucumis jeffreyanus]]*
* *[[Cucumis kalahariensis]]*
* *[[Cucumis meeusei]]*
* *[[Cucumis metuliferus]]*
* *[[Cucumis myriocarpus]]*
* *[[Cucumis prolatior]]*
* *[[Cucumis prophetarum]]*
* *[[Cucumis pubituberculatus]]*
* *[[Cucumis pustulatus]]*
* *[[Cucumis quintanilhae]]*
* *[[Cucumis rigidus]]*
* *[[Cucumis rostratus]]*
* *[[Cucumis sacleuxii]]*
* *[[Cucumis sagittatus]]*
* *[[Cucumis thulinianus]]*
* *[[Cucumis zeyheri]]*
* melon (*Cucumis melo*)

**Agurker** (*Cucumis*) er en gruppe planter i gresskarfamilien.

Agurk og melon er to av de mest kjente artene i gruppen. 

Vannmelon tilhører ikke slekta tross navnelikheten med melon.

## Eksterne lenker
*
Harry Hillman

**Harry Livingston Hillman Jr.** (født 8. september 1881 i Brooklyn, New York, død 9. august 1945) var en amerikansk friidrettsutøver.

Under OL 1904 i St. Louis vant Hillman gull på 400 meter foran landsmennene Frank Waller og Herman Groman. Han vant også gull på både 200 og 400 meter hekk. 

Under OL 1908 i London tok han sølv på 400 meter hekk.

## OL-medaljer
* 1904  St. Louis -  **Gull** i friidrett, 400 meter  USA
* 1904  St. Louis -  **Gull** i friidrett, 200 meter hekk  USA
* 1904  St. Louis -  **Gull** i friidrett, 400 meter hekk  USA
* 1908  London -  Sølv i friidrett, 400 meter hekk  USA

## Referanser


## Eksterne lenker
*
Kallithea

**Kallithea** er navnet på flere byer og områder i Hellas, bl.a.:
*Kallithea (Attika) – kommune i Attika (i Athens storbyområde)
*Kallithea (Rhodos) – kommune på Rhodos
Thygesen

***Thygesen*** er en norsk kriminalserie som gikk på NRK i 1996. Serien handler om den alkoholiserte privatetterforskeren Vilhelm Thygesen, spilt av Reidar Sørensen. Serien var regissert av Morten Kolstad og basert på Jon Michelets bok *Panamaskipet*.

Første episode ble sett av 756 000, andre av 558 000 og siste av 706 000.

Serien ble dårlig mottatt av TV-anmelderne.

## Handling
William Thygesen har nettopp fått sparken fra politiet, og har trukket seg tilbake til hytta si i Telemark for å dyrke depresjonen i fred. Imens forsøker hans journalistvenninne Vera i Oslo å finne ut hva som har skjedd med to forsvunne russere. Hun innser etterhvert at hun trenger hjelp fra Thygesen. Vera blir så myrdet, og Thygesen blir mistenkt for mordet.

## Om serien
Skikkelsen Thygesen er skapt av forfatter Jon Michelet. Serien er for det meste basert på hans bok *Panamaskipet*, men også elementer fra andre bøker om Thygesen er hentet inn. *Panamaskipet* ble utgitt i 1984, mens selve karakteren opptrådte første gang i 1976.

NRK TV satset 4,5 millioner kroner og to års arbeid på tv-serien om *Thygesen.*

## I rollene
*Reidar Sørensen ...Thygesen
*Birgitte Victoria Svendsen
*Finn Schau
*Juni Dahr
*Lars Sørbø
*Anne Karine Dybdahl

## Referanser


## Eksterne lenker
*
Konstantin Kozejev

**Konstantin Mirovitsj Kozejev ** (russisk: Константин Мирович Козеев; født 1. desember 1967 i Moskva) er en russisk kosmonaut. Han har bl.a besøkt Den internasjonale romstasjonen, og har foreløpig litt over 9 dager i verdensrommet.

## Romferder

## Eksterne lenker
* 
* Spacefacts.de – Biografi om Kozejev
NOU 2003: 13, Holden-II-utvalget

**NOU 2003:13 «Konkurranseevne, lønnsdannelse og kronekurs»** er en norsk offentlig utredning (NOU) fra et utvalg som ble oppnevnt ved kongelig resolusjon 15. november 2002 og som avla sin innstilling for Finansdepartementet 9. april 2003. Utvalget ble ledet av Steinar Holden, og det blir gjerne referert til som **«Holden-II-utvalget»**.

## Se også
* NOU 2000:21, Holden-utvalget
* NOU 2013:13, Holden-III-utvalget

## Eksterne lenker
* NOU 2003:13 «Konkurranseevne, lønnsdannelse og kronekurs»
NOU 2000:21, Holden-utvalget

**NOU 2000:21 «En strategi for sysselsetting og verdiskaping»** er en norsk offentlig utredning (NOU) fra et utvalg som ble oppnevnt ved kongelig resolusjon 23. april 1999 og som avla sin innstilling for Finansdepartementet 30. juni 2000. Utvalget ble ledet av Steinar Holden, og det blir gjerne referert til som **«Holden-utvalget»**.

## Se også
* NOU 2003:19, Holden-II-utvalget
* NOU 2013:13, Holden-III-utvalget

## Eksterne lenker
* NOU 2000:21 «En strategi for sysselsetting og verdiskaping»
Vikalinjen

**Vikalinjen** er en linje på Trikken i Oslo som opprinnelig ble bygget i 1875 som hestesporvei mellom Stortorvet og Vestbanen. 

Traséen var: Vestbanen – Rådhusplassen – Rosenkrantz' gate – Karl Johans gate – Kirkegata – Stortorvet. Den ble omstilt til elektrisk drift i 1899 og i 1909 forlenget via Enga – Munkedamsveien – Cort Adelers gate – Huitfeldts gate – Lassons gate – Munkedamsveien til Skillebekk torg. Linjen ble nedlagt i 1961.

Etter at Vestbanestasjonen ble nedlagt (1989), og E18 ble lagt i Festningstunnelen (åpnet 1990, Rådhusplassen ble bilfri i 1994), ble det i 1995 bygget en helt ny trasé mellom Wessels plass og Solli plass. Bare to korte strekninger (Rådhusplassen og Cort Adelers gate ved Ruseløkka holdeplass) følger den gamle traséen. I 2022 trafikkeres den av linje 12, som går mellom Majorstuen og Kjelsås.
NOU 2003: 9, Skatteutvalget

**NOU 2003: 9 «Forslag til endringer i skattesystemet»** er en norsk offentlig utredning (NOU) fra et utvalg som ble oppnevnt ved kongelig resolusjon 11. januar 2002 og som avla sin innstilling for Finansdepartementet 6. februar 2003. Utvalget ble ledet av Arne Skauge, og det blir gjerne referert til som **«Skaugeutvalget»** eller **«Skatteutvalget»**.

Denne offentlige utredningen er én av tre store offentlige utredninger som har bidratt til omlegging av kapital- og bedriftsbeskatningen, med stor betydning både for den personlige beskatningen og næringsbeskatningen. De to andre offentlige utvalgene er Skattekommisjonen (NOU 1984: 22) og Aarbakke-utvalget (NOU 1989:14).

Skatteutvalget argumenterte blant for nøytralitetsprinsippet, hvilket blant annet ville innebære at alle formuesobjekter, inkludert boliger, burde skattebehandles likt. 

## Referanser


## Eksterne lenker
* NOU 2003: 9 «Forslag til endringer i skattesystemet»